הוועדה המשותפת לתקציב הכנסת, כנסת 16, פרוטוקול מספר 16, 2005-07-04 17:00

רוני בר-און: אני פותח את ישיבת הוועדה המשותפת לעניין תקציב הכנסת.

רוני בר-און: על סדר-היום שלנו בקשת יושב-ראש הכנסת לעשות שימוש בעודפי תקציב 2004 לשנת הכספים 2005, לפי הפירוט המצורף, בסך של 49 מיליון שקלים.

רוני בר-און: מתוך יתרת עודפים שהיו בתקציב 2004, סך של 70 מיליון שקלים.

רוני בר-און: השימוש בעודפים, כלשון בקשת יושב-ראש הכנסת, נועד לכיסוי התחייבויות שנוצרו ב-2004, וגם להתקשרויות ולפרויקטים המפורטים בנספח האמור.

רוני בר-און: ישבתי בישיבת עבודה עם חשב הכנסת, עברתי אתו על הנייר הראשון שהונח בפניכם, שלא בצורת טבלה.

רוני בר-און: העיקרון הוא, כפי שנמסר לי על-ידי חשב הכנסת, הוא לא העמסה של 50 מיליון שקלים נוספים על תקציב 2005, אלא שימוש בעודפים שנשארו ב-2004 ונצרכו לפי הטענה ב-2004, ורק בעיה סטטוטורית של התשלום שלהם בשנת 2005 הלכה למעשה מחייב את ניודם מ-2004 ל-2005, כדי שאפשר יהיה לעשות שימוש בכסף הזה.

אבי לוי: יש סעיפים שכבר בדיון על תקציב 2005 ציינו שנשתמש בעודפים לגביהם.

אבי לוי: כלומר, זאת לא התחייבות שנוצרה ב-2004.

רוני בר-און: האם כפי שהצגתי את הדברים לחברי הוועדה, זה מה שאנחנו מתבקשים לעשות?

אבי לוי: באופן עקרוני כן.

רוני בר-און: הלכה למעשה אנחנו לא מרחיבים את תקציב 2005, אנחנו פשוט מאפשרים לך לעשות שימוש בכסף שלא הספקת לעשות בו שימוש בשנת העבודה 2004, ושהוא היה מתוקצב ב-2004.

אבי לוי: נכון.

דני יתום: למשימות האלה או למשימות אחרות?

אבי לוי: בתוך התוכנית עצמה.

דני יתום: האם אלה העברות מסעיפים תקציביים לסעיפים תקציביים, לפי סוגי המשימות?

אבי לוי: לפי סוגי המשימות, ברובן.

רוני בר-און: איפה יש חריגות?

אבי לוי: למשל הפצה לוויינית זה סעיף שלא היה ב-2004.

רוני בר-און: כאשר אנחנו מדברים על המסגרת הזאת, מה שכמובן מרגיע את הדיון בעניין הזה, אנחנו רוצים לדעת איפה יש חריגות, איפה יש דברים שאתה מנייד מסעיפי תקציב אל סעיפי התקציב השונים, כדי שניתן את הדעת.

רוני בר-און: או איפה יש דברים, אם בכלל, שצצו בזמן האחרון, שלא ידעת עליהם כאשר תקצבת את 2004.

אבי לוי: יש בפניכם הנספח למכתב של יושב-ראש הכנסת, שבו יש פירוט של העודפים הללו.

אבי לוי: נעבור על הסעיפים ונפרט.

אבי לוי: הסעיף הראשון הוא תנאי חברי הכנסת.

אבי לוי: אלה העברות שנוגעות לאפשרות שקבעה ועדת הכנסת, שחבר הכנסת יכול להעביר 12,000 שקלים משנה לשנה.

אבי לוי: התוספת השנייה יכולה לנבוע מזה שחבר כנסת הוציא את ההוצאה ב-2004, מתקציב הקשר עם הציבור, אבל טרם שילם אותה, ולכן התשלום יתבצע ב-2005.

רוני בר-און: אתה מדבר על תקנה 02.02.04.

חיים אורון: כמה מתוך זה הוא מסעיף ה-12,000 שקלים?

אבי לוי: הרוב.

רוני בר-און: 12,000 שקלים כפול כמאה חברי כנסת.

רוני בר-און: בממוצע זה מסתכם סביב מיליון ו-100,000 שקלים.

רוני בר-און: תקנה 02.02.02.11 – אבטחה ומיגון לחברי הכנסת.

רוני בר-און: אלה שוב כספים שתוקצבו ב-2004, אלה הוצאות שנגרמו ב-2004 אבל לא הספקת לשלם אותם.

אבי לוי: אלה כספים שתוקצבו ב-2004, אבל טרם היה צורך להשתמש בהם.

אבי לוי: לא השתמשנו בהם לאבטחה.

רוני בר-און: אז למה זה לא מונח על תקציב 2005?

אבי לוי: סעיף הביטחון יכול להשתנות.

רוני בר-און: למה אתה צריך להשתמש בעודפים מ-2004?

רוני בר-און: התקציב של 2005 לא יספיק לך?

אבי לוי: לא.

אבי לוי: כבר ברור לי שלא.

רוני בר-און: כלומר, מה שאמרתי לגבי 2004, שטכנית עובר ל-2005, לא חל על שני מיליון השקלים האלה.

רוני בר-און: חשב הכנסת אומר, שזה סכום של כסף שהוא לא תקצב אותו ב-2005, אלא מדובר בהוצאות שנגרמו ב-2005, וכדי לא להיות בחסר ב-2005 הוא מבקש להסתייע בתקציב 2004.

אברהם-בייגה שוחט: בטור של המספרים כתוב "תקציב כולל עודפים" של 2004, וזה ברור.

אברהם-בייגה שוחט: אחר-כך כתוב "ביצוע מזומן", זה גם ברור.

אברהם-בייגה שוחט: אחר-כך כתוב "התחייבויות" ואחר-כך "ביצוע פלוס התחייבויות".

אברהם-בייגה שוחט: מה המשמעות של התחייבויות?

אבי לוי: התחייבות שנרשמה בספרים, דהיינו נחתם הסכם, או למשל בוצעה התקשרות עם חברות שמירה.

אברהם-בייגה שוחט: מתי היה התשלום?

רוני בר-און: לא היה תשלום.

אברהם-בייגה שוחט: הביצוע היה ב-2004 או ב-2005?

אבי לוי: ביצוע מזומן זה ביצוע שבוצע בשנת 2004.

אברהם-בייגה שוחט: המעבר בסעיף השני משבעה מיליון פלוס ההתחייבות, זה 8.6 מיליון, בוצע כולו ב-2004?

אבי לוי: כן.

אבי לוי: מיליון ו-630 אלף זאת התחייבות שנרשמה.

אברהם-בייגה שוחט: מתי היא בוצעה בפועל?

אבי לוי: ב-2004.

אברהם-בייגה שוחט: וזה יהיה על חשבון ה-6 מיליון?

אבי לוי: נכון.

אברהם-בייגה שוחט: ההוצאה בפועל ב-2004 היתה 8.6 מיליון?

אבי לוי: נכון.

אברהם-בייגה שוחט: התקציב בנוי על תשלום או על תשלום פלוס התחייבויות?

חיים אורון: כתוב כאן "ביצוע במזומן והתחייבות".

אבי לוי: אם התשלום בעבור ההתחייבות היה מבוצע ב-2004, לא היינו מבקשים את ההעברה.

אברהם-בייגה שוחט: העברה משנה לשנה זה דבר שמקובל בתקציבי הממשלה.

אברהם-בייגה שוחט: בוועדת הכספים זה עולה באין-סוף סעיפים.

אברהם-בייגה שוחט: בתקציב כ-10 מיליארד שקלים עוברים כעודפים משנה לשנה, וזה נכנס ומגדיל את התקציב.

אברהם-בייגה שוחט: לכן יש תקציב מקורי ויש תקציב על שינוייו.

אברהם-בייגה שוחט: אבל ביצוע פלוס התחייבות זה מושג קצת מוזר, פעם ראשונה אני נתקל בזה.

אברהם-בייגה שוחט: אתה הרי צריך ב-2004 לקבוע כמה הוצאת בפועל ממש כתשלום, וזה התקציב שבוצע.

אברהם-בייגה שוחט: אתה אומר שיש לך התחייבויות, זה נכון, ואתה צריך לשלם אותן, אבל הן מתגלגלות ל-2005.

אברהם-בייגה שוחט: אל מול זה אתה עושה את ההעברות.

אברהם-בייגה שוחט: כאן אתה עושה את יתרת התקציב כהעברה, מתוך יתרת התקציב אתה לא מעביר את הכול, אתה מעביר במספרים הגדולים 49 מיליון מתוך 70 מיליון.

אברהם-בייגה שוחט: אני טוען שהיה צריך להיות תקציב כולל עודפים, כי בשנת 2003 הועבר ל-2004.

אברהם-בייגה שוחט: אל מול זה עומד ביצוע מזומן.

אברהם-בייגה שוחט: כל הנושא של התחייבויות או אי התחייבויות הוא לא מעניין, הוא לא חלק מזרימת הכסף.

אברהם-בייגה שוחט: עכשיו אתה אומר כמה אתה מעביר לשנה הבאה.

אברהם-בייגה שוחט: זה אומר שמגדילים את התקציב.

אברהם-בייגה שוחט: אבל מטבע הדברים התקציב לא מבוצע במאה אחוז, ולכן תקבל חלק לא מבוצע, וב-2006 תהיה שוב העברה.

רוני בר-און: בדיוק באותו דבר דנו פה בשנה שעברה.

רוני בר-און: מה שאתה אומר הוא, שאנחנו כרגע מגדילים את תקציב הכנסת ל-2005 ב-49 מיליון שקלים, מתוך זה שאנחנו זוכרים בסוגריים שהוא יצטרך להשאיר לנו את זה בסוף השנה כרזרבה, כי אנחנו בסך הכול מזיזים כסף.

אברהם-בייגה שוחט: לא בהכרח.

רוני בר-און: בוודאי שלא בהכרח, מתוך תקווה.

רוני בר-און: אומר אבי לוי, שאנחנו מוסיפים עכשיו ל-340 מיליון שקלים עוד 49 מיליון מ-2004, שבחלקם הגדול גם בעצם נצרכו ב-2004.

רוני בר-און: אבל אותו עיקרון הדומינו גם עובד על תקציב 2005 ועל תקציב 2006.

רוני בר-און: יכול להיות שזה יהיה יותר או פחות.

אבי לוי: נכון.

חיים אורון: יש פה ערבוב בין שני מושגים.

חיים אורון: האחד הוא "עודפים מחויבים" והאחר "עודפים".

חיים אורון: ההבדל בין שניהם מופיע.

חיים אורון: העודפים המחויבים מופיעים ב"ביצוע פלוס התחייבויות", והעודפים מופיעים ב"יתרת תקציב".

חיים אורון: יתרת התקציב זה עודפים לא מחויבים, שרק הם מתגלגלים ל-2005 כהוצאה לא מחויבת, שגם לא בוצעה בפועל על-ידי חברי הכנסת או על-ידי מישהו כהתחייבות ל-2004.

חיים אורון: לכן הסכום מהבחינה הזאת הוא יותר קטן מכפי שהוא מופיע פה, עם עושים את ההבחנה בין השניים.

רוני בר-און: במסמך שלווה למכתב היושב-ראש כתבת שאבטחה ומיגון לחברי הכנסת הוא שני מיליון, ובטבלה שצירפת כתבת מיליון ו-650 אלף.

אבי לוי: יש התחייבות רשומה על מיליון ו-650 אלף, ואילו 350 אלף שקלים זה צפי ל-2005.

רוני בר-און: מי בעד אישור סעיף 02.02.02? מי נגד?

רוני בר-און: מי נמנע?

רוני בר-און: בעד – רוב

רוני בר-און: נמנעים – אין אישרנו פה אחד את סעיף 02.02.02.

רוני בר-און: סעיף 02.03.01 – שירותים מקצועיים.

רוני בר-און: במרכז מחקר ומידע העודפים הם כולם על חשבון 2004?

אבי לוי: כן.

רוני בר-און: שכירת חדרים לוועדות בתל-אביב, הכול על 2004?

אבי לוי: כן.

רוני בר-און: מה זה מיליון ו-270 אלף לשידורים מהכנסת?

אבי לוי: זה התשלום בעבור חודש דצמבר, כפי שציינתי פה.

רוני בר-און: כיוון שלא הספקנו לבצע מדצמבר, מעבירים את זה ל-2005.

רוני בר-און: דצמבר 2005 יעבור ל-2006.

רוני בר-און: 80 אלף, לקט עיתונות.

רוני בר-און: למרות שהפסקנו את זה, עדיין יש לך פה חוב?

אבי לוי: הפסקנו בסוף מארס 2005.

אבי לוי: זה לשלושת החודשים הראשונים.

רוני בר-און: תקצבנו אפס ללקט עיתונות?

אבי לוי: כן.

רוני בר-און: נציבות הדורות הבאים, 155 אלף.

אבי לוי: התחייבות של 2004.

בנימין אלון: האם זה כולל משכורות?

אבי לוי: כרגע לא, זה רק פעולות.

רוני בר-און: האם בעניין הפצה לוויינית יש כבר הסכם ביד?

אבי לוי: עדיין אין הסכם.

רוני בר-און: בשידורים של ערוץ הכנסת יש שידור אנלוגי ודיגיטלי.

רוני בר-און: בשנה וחצי האלה לא חייבו אותנו.

רוני בר-און: בינתיים אנחנו מקבלים את השידורים ולא מוציאים את הכסף, אבל ברמת העיקרון בסוף נצטרך לשלם כסף כדי שלא יבוא אלינו מישהו שלא החליף את הממיר האנלוגי שלו בבית לדיגיטלי והוא לא יקבל את השידור של ערוץ הכנסת.

רוני בר-און: מי בעד אישור סעיף 02.03.01? מי נגד?

רוני בר-און: מי נמנע?

רוני בר-און: בעד – רוב

רוני בר-און: נמנעים – אין הסעיף אושר.

רוני בר-און: סעיף 02.03.02 – קרנות וקשרי חוץ.

רוני בר-און: האם סעיף "אירועים מיוחדים" היה ב-2004?

אבי לוי: בשנת 2000 היו הכנות לאירועי שנת 2000 בכנסת.

אבי לוי: נשכרה לצורך זה חברה שתארגן את הנושא הזה.

אבי לוי: לאחר שהאירוע בוטל, החברה הגישה תביעה נגד הכנסת.

דני יתום: היא זכתה בתביעה?

רוני בר-און: עדיין לא, אבל צריך להחליט על סכום כסף למקרה שהיא תזכה בתביעה.

רוני בר-און: קרן הכנסת, 2.5 מיליון.

אבי לוי: קרן הכנסת זאת העברה לשנה הזאת, כי קרן הכנסת תוקצבה 2.5 מיליון ב-2005.

רוני בר-און: כמה היא תוקצבה ב-2004?

אבי לוי: בערך 3.5 מיליון ועוד 3.5 עודפים, כלומר 7 מיליון.

רוני בר-און: וכמה שולמו ב-2004?

אבי לוי: 4 מיליון ו-130 אלף.

דני יתום: אם תקצבנו 2.5 מיליון, זה מתוקצב, אם כך למה להעביר?

אבי לוי: יש קרן לסטודנטים ויש קרן לנזקקים.

אבי לוי: שתי הקרנות מנוהלות על-ידי ועדה בראשותו של השופט לינדשטראוס.

דני יתום: אבל זה תוקצב ל-2005, אנחנו אישרנו, זאת אומרת שיש לזה כסף.

דני יתום: האם זה גדל ל-5 מיליון?

אבי לוי: לא גדל, כי כל שנה נפח הקרנות האלה הוא 5 מיליון.

אבי לוי: בשנת 2004 נוצלו רק מיליון ו-180 אלף שקלים.

דני יתום: כלומר, מדובר בתכנון לא נכון.

בנימין אלון: לא.

בנימין אלון: אבי אומר שאם יינתנו לו עוד 2.5 מיליון שקלים, הוא יעשה בזה עוד דברים טובים.

רוני בר-און: אני חושב שזאת דרך לא ראויה.

רוני בר-און: אני חושב שהיה צריך להביא את זה בתקציב.

אבי לוי: יש עודפים מחויבים.

אבי לוי: זה לא עודף מחויב, אבל זה עודף שהיה.

דני יתום: אתה רוצה להפנות 2.5 מיליון שקלים מתוך עודף שיש לך כתוצאה מאי ביצוע בשנת 2004 לשנת 2005, כדי להגדיל את נפח פעילות הקרנות.

חיים אורון: להקטין.

חיים אורון: התקציב הקודם היה 3.5 מיליון ועוד 3.5 מיליון משנה קודמת, כלומר 7 מיליון.

חיים אורון: הם ביצעו 4 מיליון ו-130 אלף שקלים, נשארו 2.8 מיליון.

חיים אורון: הוא אומר שכשם שלפני שנה העבירו לו 3.5 מיליון, הוא מבקש היום להעביר לו 2.5 מיליון ואז הם יעמדו על 5 מיליון מול 7 מיליון שהיו בשנה שעברה.

דני יתום: שאלתי למה מראש, כאשר אישרנו את תקציב הכנסת ל-2005, לא נדרש בסעיף הזה 5 מיליון שקלים.

אברהם-בייגה שוחט: כי הם ידעו שהם יבקשו העברה.

אברהם-בייגה שוחט: זה לגיטימי.

אברהם-בייגה שוחט: ההערה היא לשנה הבאה.

אברהם-בייגה שוחט: אני חושב שכאשר התקציב הוא על בסיס מזומן, הוא לא רושם התחייבויות.

רוני בר-און: מה ביקשתם לקרן הכנסת בהצעת התקציב המקורית?

אבי לוי: 2.5 מיליון שקלים.

אברהם-בייגה שוחט: ברגע שזה לא שולם באותה שנה, זה צריך להתגלגל על שנה הבאה.

דני יתום: אתה אומר שזה צריך להתגלגל לפי סעיפים?

אברהם-בייגה שוחט: כן.

רוני בר-און: לקרן הכנסת ביקשת 2.5 מיליון, לקרן יושב-ראש הכנסת ביקשת מיליון.

חיים אורון: מה שקורה בתקציב המדינה הוא שעודפים מחויבים עוברים משנה לשנה.

חיים אורון: בדרך-כלל האוצר, לקראת סוף השנה, רואה את העודפים האלה ואוסף אותם ומחלק אותם על-פי שיקול דעתו.

חיים אורון: בדרך-כלל הוא מגיע להסכמות עם השרים וחלק נופל.

חיים אורון: במקרה הזה יכול להיות שמלכתחילה זה היה צריך להיות 2.5 מיליון מהשנה ו-2.5 מיליון העברה משנה קודמת, אבל זה צריך להיות חשוף לחברי הוועדה.

רוני בר-און: זאת נקודה חשובה.

רוני בר-און: אתם שמים פה נייר שלא משקף מציאות.

אבי לוי: כל זמן שתקציב המדינה מבוסס על מזומנים והוא לא תקציב שנצבע, תמיד יהיו עודפים שיועברו משנה לשנה.

אבי לוי: הכנו דוח לחמש השנים האחרונות, כל שנה העברנו 50-70 מיליון שקלים.

דני יתום: ברגע שיש עודפים של 20%, זה מראה על תכנון לקוי.

אבי לוי: אם מתוך 70 מיליון 40 מחויבים ונשארים 30 מתוך 350 מיליון, זה לא תכנון לקוי.

אבי לוי: אם אני לא משתמש ברזרבה של 14 מיליון שקלים, אנחנו לא צריכים להיענש על זה.

אבי לוי: לא השתמשנו בכל הרזרבה.

אבי לוי: אם אני משתמש רק ב-4 מיליון מתוך הרזרבה, באישורכם, 10 מיליון חוזרים לאוצר.

אבי לוי: זה לא נקרא תכנון לקוי.

דני יתום: אתה יכול לעשות יותר עם אותו כסף.

דני יתום: לכן זה תכנון לקוי.

רוני בר-און: קשרי חוץ, 900 אלף שקלים.

אבי לוי: מתוך 900 אלף שקלים, כ-250 אלף שקלים זאת התחייבות משנה קודמת.

רוני בר-און: בשנה שעברה שמת תקציב ל-1.7 מיליון, עשית ביצוע ב-1.4 מיליון.

רוני בר-און: האם העודף הוא עודף התחייבויות או עודף וירטואלי?

אבי לוי: זה עודף התחייבות.

אבי לוי: הביצוע הוא מיליון ו-156 אלף שקלים במזומן.

רוני בר-און: לפני חודשיים אישרנו תקציב של 1.4 מיליון לשנת 2005, ועכשיו הוא מבקש הגדלה של 50%, עוד 650 אלף שקלים.

רוני בר-און: אני רוצה להבין מה זה.

אברהם-בייגה שוחט: אני מניח שיש פעילות הרבה יותר גדולה.

אבי לוי: כפי שציינתי, יש תמורות בקשרים של הכנסת עם גורמי חוץ.

אבי לוי: יש עלייה באירוח משלחות, יש ביקורי גומלין.

אבי לוי: מר יעקב לוי יוכל לספר על כך.

יעקב לוי: יש עלייה גדולה מאוד, והפעילות היא בכמה מישורים.

יעקב לוי: הראשון הוא משלחות נכנסות.

רוני בר-און: מה עולה במשלחות הנכנסות?

יעקב לוי: כל משלחת פרלמנטרית נכנסת – העלות מתחלקת 50%-50% בין משרד החוץ לכנסת.

יעקב לוי: זה אומר בתי-מלון, הסעות, ארוחות והוצאות נלוות.

יעקב לוי: ואם אנחנו מדברים על 23 משלחות בינואר ו-22 בפברואר, העלויות הן די גבוהות.

יעקב לוי: גם במשלחות היוצאות יש שינויים, גם כמותיים אבל עוד יותר איכותיים.

יעקב לוי: לדוגמה, פעם ראשונה שיצאנו לקהיר לאחר שהוזמנו לשם כמשלחת ברמה כזאת.

יעקב לוי: דוגמה נוספת, יצאנו אל המדינות שמחזיקות שגרירות בירושלים, שהן סלבדור וקוסטה-ריקה.

יעקב לוי: אגב, המדינה מממנת להם את עיקר הוצאות החזקת השגרירות, להוציא 40 אלף דולר, בגלל החשיבות המדינית.

יעקב לוי: היתה שורה של מפגשים איכותיים בחו"ל, שבעבר לא השתתפנו בהם.

יעקב לוי: רק לאחרונה היה כנס פרלמנטרי בנושא חלל באירופה, שהוזמנו אליו רק המעצמות הגדולות, שזה ארצות-הברית, מערב אירופה, יפן, סין, הודו וישראל.

יעקב לוי: שלחנו לשם חבר כנסת.

יעקב לוי: פניתי לשלושת הגורמים המקצועיים שעוסקים בתחום החלל, התעופה והתקשורת, וכולם היו מיוצגים.

יעקב לוי: דוגמה נוספת, שודרג מעמדנו בנאט"ו, שזה דבר חשוב ביותר.

יעקב לוי: זה מחייב אותנו להשתתף במפגשים.

יעקב לוי: דוגמה עתידית, אם תאושר התוספת – ארגון הסחר העולמי.

יעקב לוי: לטעמי חשוב מאוד שהכנסת תשתתף.

יעקב לוי: נחתים הסכמים שמחייבים את כל משרדי הממשלה.

רוני בר-און: למה זה עניין לכנסת להשתתף בדבר כזה?

יעקב לוי: לדעתי זה עניין חשוב מאוד לכל הפרלמנטים בעולם, מכיוון שהחלטות שמתקבלות כאן מחייבות חקיקה בכל התחומים – חקלאות, תעשייה.

יעקב לוי: היום הכנסת לומדת על זה כאשר זה מונח על שולחנה.

יעקב לוי: בדצמבר יש ועידת כל שרי הסחר בהונג-קונג, חשוב מאוד שישראל תיוצג על-ידי חבר כנסת.

יעקב לוי: בעבר זה לא היה גם בפרלמנטים אחרים.

אברהם-בייגה שוחט: אני חושב שנסיעה למצרים היא חשובה, נאט"ו זה חשוב, החלל זה חשוב.

אברהם-בייגה שוחט: האם חשוב שנציג שלנו יישב על יד אולמרט כאשר הוא מנהל משא-ומתן על הסחר, בזה אני לא בטוח.

אברהם-בייגה שוחט: אבל תמיד יש דברים שהם על יד, וזה בסדר.

אברהם-בייגה שוחט: בעיקרון פעילות בין-לאומית זה דבר חשוב, בעיקר למדינת ישראל.

דני יתום: לאירועים האלה מגיעים פרלמנטרים ממדינות אחרות?

יעקב לוי: בוודאי.

יעקב לוי: לכל הוועידות האלה מגיעים פרלמנטרים מכל העולם, במיוחד מהעולם הערבי, והקשרים אתם חשובים מאוד.

יעקב לוי: מי בעד סעיף 02.03.02? מי נגד?

יעקב לוי: מי נמנע?

יעקב לוי: בעד – רוב

יעקב לוי: נמנעים – אין הסעיף אושר.

יעקב לוי: סעיף 02.03.04 – הוצאות עובדי הכנסת.

יעקב לוי: מי בעד לאשר את הסעיף?

יעקב לוי: מי נגד?

יעקב לוי: מי נמנע?

יעקב לוי: בעד – רוב

יעקב לוי: נמנעים – אין הסעיף אושר.

יעקב לוי: סעיף 02.03.05 – אמרכלות.

יעקב לוי: לתפעול השוטף הוצאתם 7.1 מיליון, למה אתה מבקש עכשיו עוד 1.2 מיליון?

אבי לוי: בטור של ההתחייבויות יש 1.2 מיליון התחייבויות, שבתוכם יש 470 להוצאה הלוויינית.

אבי לוי: אנחנו עוד לא יודעים מה יהיה חלקנו ב-2004.

אבי לוי: בעניין אחזקה שוטפת יש לנו תשלומים לקבלן הניקיון, למשל.

אבי לוי: הכול התחייבויות.

רוני בר-און: בסדר, זה גם מתאים לתקציב.

רוני בר-און: רכישת ציוד משקי ותפעולי.

אבי לוי: יש לי התחייבות של 2.8 מיליון.

רוני בר-און: מה עם סריקה אופטית בארכיון?

אבי לוי: זאת לא התחייבות, כי עדיין אין התקשרות עם קבלן.

אבי לוי: אבל אני מעביר את זה.

רוני בר-און: מי בעד סעיף 02.03.05?

רוני בר-און: מי נגד?

רוני בר-און: מי נמנע?

רוני בר-און: בעד – רוב

רוני בר-און: נמנעים – אין הסעיף אושר.

רוני בר-און: סעיף 02.03.06 – ביטחון.

אבי לוי: הוצאות שמירה וביטחון זה בעיקר הוצאות הדרכה שהתחייבנו עליהן.

רוני בר-און: בעניין הקמת אבטחת ח"כים מופיע בהתחייבות 112 אלף שקלים, ואתה מבקש 220 אלף שקלים.

אבי לוי: נכון.

רוני בר-און: מיגון גג מליאה לא תוקצב.

אבי לוי: ציינו בהערה בתקציב במארס 2005, שאנחנו נבקש את היתרה מעודפים.

אבי לוי: אכן זאת היתרה, 3.5 מיליון שקלים.

אבי לוי: בעניין זה היה גילוי נאות שניקח את זה מעודפים.

רוני בר-און: מי בעד סעיף 02.03.06?

רוני בר-און: מי נגד?

רוני בר-און: מי נמנע?

רוני בר-און: בעד – רוב

רוני בר-און: נמנעים – אין הסעיף אושר.

רוני בר-און: סעיף 02.03.07 – מערכות מחשב.

רוני בר-און: הצלנו אתכם ב-21.3 מיליון בשנה שעברה, הוצאת 21 מיליון, ועכשיו אתם רוצים עוד 8.5 מיליון?

אבי לוי: זה מביא אותנו לאותו סדר גודל.

חיים אורון: זה מופיע בהתחייבויות.

חיים אורון: זאת התחייבות מחויבת.

אבי לוי: נכון.

רוני בר-און: מה זה פרויקט מרכבה?

אבי לוי: זאת התחייבות לממשלה על התקציבים.

רוני בר-און: מי בעד סעיף 02.03.07? מי נגד?

רוני בר-און: מי נמנע?

רוני בר-און: בעד – רוב

רוני בר-און: נמנעים – אין הסעיף אושר.

רוני בר-און: סעיף 02.05.01 – תוספת מבנה.

אבי לוי: זה גם התחייבויות.

רוני בר-און: מי בעד אישור סעיף 02.05.01? מי נגד?

רוני בר-און: מי נמנע?

רוני בר-און: בעד – רוב

רוני בר-און: נמנעים – אין הסעיף אושר.

רוני בר-און: תודה רבה.

רוני בר-און: הישיבה נעולה.